CELEX: 32022R0702
Language: ga
Date: 2022-05-05 00:00:00
Title: Rialachán Cur Chun Feidhme (AE) 2022/702 ón gCoimisiún an 5 Bealtaine 2022 maidir le tintiúr choinnle Muire a údarú mar bhreiseán beathaithe le haghaidh speicis ainmhíocha áirithe (Téacs atá ábhartha maidir le LEE)

6.5.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 132/1
               
            
         RIALACHÁN CUR CHUN FEIDHME (AE) 2022/702 ÓN gCOIMISIÚN
         an 5 Bealtaine 2022
         maidir le tintiúr choinnle Muire a údarú mar bhreiseán beathaithe le haghaidh speicis ainmhíocha áirithe
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1831/2003 ó Pharlaimint na hEorpa agus ón gComhairle an 22 Meán Fómhair 2003 maidir le breiseáin lena n-úsáid i gcothú ainmhithe (1), agus go háirithe Airteagal 9(2) de,
         De bharr an mhéid seo a leanas:
         
                     (1)
                  
                  
                     Le Rialachán (CE) Uimh. 1831/2003, foráiltear maidir le húdarú breiseán lena n-úsáid i gcothú ainmhithe agus maidir leis an bhforas agus na nósanna imeachta chun an t-údarú sin a dheonú.
                  
               
                     (2)
                  
                  
                     I gcomhréir le hAirteagal 7 de Rialachán (CE) Uimh. 1831/2003, cuireadh isteach iarratas maidir le húdarú thintiúr choinnle Muire. Bhí na sonraí agus na doiciméid a cheanglaítear faoi Airteagal 7(3) de Rialachán (CE) Uimh. 1831/2003 ag gabháil leis an iarratas sin.
                  
               
                     (3)
                  
                  
                     Baineann an t-iarratas le tintiúr choinnle Muire a údarú mar bhreiseán beathaithe le haghaidh gach speicis ainmhíoch, breiseán atá le haicmiú sa chatagóir “breiseáin chéadfacha” agus san fheidhmghrúpa “comhdhúile blaistithe”.
                  
               
                     (4)
                  
                  
                     D’iarr an t-iarratasóir go ndéanfaí tintiúr choinnle Muire a údarú freisin lena úsáid in uisce óil. Mar sin féin, le Rialachán (CE) Uimh. 1831/2003, ní cheadaítear “comhdhúile blaistithe” a údarú lena n-úsáid in uisce óil. Dá bhrí sin, níor cheart úsáid thintiúr choinnle Muire in uisce óil a cheadú.
                  
               
                     (5)
                  
                  
                     Chinn an tÚdarás Eorpach um Shábháilteacht Bia (“an tÚdarás”) ina thuairimí an 12 Samhain 2019 (2) agus an 24 Meitheamh 2021 (3) nach bhfuil éifeacht dhíobhálach ag tintiúr choinnle Muire ar shláinte ainmhithe, ar shláinte an tomhaltóra ná ar an gcomhshaol faoi na coinníollacha úsáide atá beartaithe. Ní fhéadfaí teacht ar chonclúidí, áfach, i gcás ainmhithe fadsaolacha (peataí agus ainmhithe eile nach ainmhithe bia iad, capaill agus ainmhithe lena n-atáirgeadh). Chinn an tÚdarás freisin gur cheart a mheas gur greannaitheoir deirmeach/súile nó íogróir craicinn é tintiúr choinnle Muire, in éagmais sonraí. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin.
                  
               
                     (6)
                  
                  
                     Chinn an tÚdarás go bhfuil tintiúr choinnle Muire aitheanta chun bia a bhlaistiú agus go mbeadh an fheidhm chéanna aige i mbeatha, go bunúsach, is atá aige i mbia, agus mar sin, meastar nach gá le haon léiriú éifeachtúlachta breise. D’fhíoraigh sé freisin an tuarascáil ar an modh a úsáidtear chun anailís a dhéanamh ar an mbreiseán beathaithe i mbeatha, tuarascáil arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
                  
               
                     (7)
                  
                  
                     Léiríonn an measúnú ar thintiúr choinnle Muire go gcomhlíontar na coinníollacha maidir le húdarú dá bhforáiltear in Airteagal 5 de Rialachán (CE) Uimh. 1831/2003. Dá réir sin, ba cheart úsáid na substainte sin a údarú faoi mar a shonraítear san Iarscríbhinn a ghabhann leis an Rialachán seo.
                  
               
                     (8)
                  
                  
                     Cé nach n-údaraítear tintiúr choinnle Muire lena úsáid mar bhlastán in uisce óil, ní chuirtear bac ar a úsáid i mbeatha cumaisc a thugtar trí uisce.
                  
               
                     (9)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            An tsubstaint a shonraítear san Iarscríbhinn agus a bhaineann le catagóir na mbreiseán “breiseáin chéadfacha” agus leis an bhfeidhmghrúpa “comhdhúile blaistithe”, údaraítear í mar bhreiseán i gcothú ainmhithe, faoi réir na gcoinníollacha a leagtar síos san Iarscríbhinn sin.
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 5 Bealtaine 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 268, 18.10.2003, lch. 29.
         
            (2)  EFSA Journal [Iris EFSA], 2019;17(12):5910.
         
            (3)  EFSA Journal [Iris EFSA], 2021;19(7):6711.
      
      
         
            IARSCRÍBHINN
            
                        Uimhir aitheantais an bhreiseáin
                     
                     
                        Ainm shealbhóir an údaraithe
                     
                     
                        Breiseán
                     
                     
                        Comhdhéanamh, foirmle cheimiceach, tuairisc, modh anailíse.
                     
                     
                        Speiceas nó catagóir ainmhí
                     
                     
                        Uasteorainn aoise
                     
                     
                        Íoschion
                     
                     
                        Uaschion
                     
                     
                        Forálacha eile
                     
                     
                        Deireadh na tréimhse údaraithe
                     
                  
                        mg de bhreiseán/kg d’ábhar beatha iomlán ina bhfuil cion taise 12 %
                     
                  
                        
                           Catagóir: Breiseáin chéadfacha
                        
                        
                           Feidhmghrúpa: Comhdhúile blaistithe
                        
                     
                  
                        2b475(m)-t
                     
                     
                        -
                     
                     
                        Tintiúr choinnle Muire
                     
                     
                        
                           Comhdhéanamh an bhreiseáin
                        
                        Tintiúr choinnle Muire a dhíorthaítear ó Verbascum thapsus L.
                     
                     
                        Sicíní lena ramhrú
                     
                     
                         
                     
                     
                        -
                     
                     
                        50 
                     
                     
                        
                                    1.
                                 
                                 
                                    Ionchorprófar an breiseán sa bheatha i bhfoirm réamh-mheascáin.
                                 
                              
                                    2.
                                 
                                 
                                    Sna treoracha maidir le húsáid an bhreiseáin agus na réamh-mheascán, déanfar na dálaí stórála agus an chobhsaíocht i leith cóireáil teasa a shonrú.
                                 
                              
                                    3.
                                 
                                 
                                    Ceadaítear an meascadh le breiseáin bheatha luibheolaíocha eile ar choinníoll go bhfuil na méideanna acúibín sna hábhair bheatha agus sa bheatha cumaisc níos ísle ná an méid a thagann as breiseán aonair a úsáid ar an leibhéal uasta nó ar an leibhéal molta le haghaidh an speicis nó le haghaidh na catagóire ainmhithe.
                                 
                              
                                    4.
                                 
                                 
                                    I gcás úsáideoirí an bhreiseáin agus na réamh-mheascán, bunóidh oibreoirí gnólachtaí beathaithe nósanna imeachta oibríochtúla agus bearta eagraíochtúla chun aghaidh a thabhairt ar rioscaí a d’fhéadfadh eascairt as ionanálú, as teagmháil dheirmeach nó as teagmháil leis na súile. I gcás nach féidir na rioscaí sin a dhíothú nó a laghdú a oiread agus is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint don chraiceann agus do na súile.
                                 
                              
                     
                        26 Bealtaine 2032
                     
                  
                        Foirm leachtach
                     
                     
                        Turcaithe lena ramhrú
                     
                  
                        
                           Tréithriú na substainte gníomhaí
                        
                     
                     
                        Muca lena ramhrú
                     
                  
                        Tintiúr choinnle Muire a dhíorthaítear ó Verbascum thapsus L. mar a shainmhínítear ag Comhairle na hEorpa (1).
                     
                     
                        Laonna lena ramhrú
                        Uain agus meannáin lena ramhrú
                     
                  
                        Ábhar tirim: ≤ 3 %
                        Tuaslagóir (uisce/eatánól):
                        ≤ 97,5 %
                        Luaith: ≤ 0,3 %
                        Acúibín: ≤ 0,006 %
                     
                     
                        Salmainidí, seachas iad siúd a úsáidtear chun críoch atáirgthe
                     
                  
                        Polaifeanóil: ≤ 0,22 %
                        Cion iomlán na bhflavonóideach (coibhéisí d’aigéid chlóraigineacha): ≤ 0,10 %
                     
                     
                        Coiníní lena ramhrú
                     
                  
                        
                           Modh anailíse
                            (2)
                        
                        Le haghaidh tréithriú thintiúr choinnle Muire:
                        
                                    —
                                 
                                 
                                    An modh meá-mhéadrach chun an caillteanas mar gheall ar thriomú agus an cion luatha a dhearbhú.
                                 
                              
                                    —
                                 
                                 
                                    An modh speictreafótaiméadrach chun cion iomlán na bpolaifeanól a dhearbhú
                                 
                              
                                    —
                                 
                                 
                                    Modh crómatagrafaíochta caolchisil ardfheidhmíochta (HPTLC) chun cion iomlán na n-aigéad feanólach a dhearbhú.
                                 
                              
                     
                         
                     
                  
               (1)  Natural sources of flavourings – Report No 2 (2007) [Foinsí nádúrtha blastán — Tuarascáil Uimh. 2 (2007)].
            
               (2)  Tá sonraí faoi na modhanna anailíse ar fáil ag an seoladh seo a leanas sa tSaotharlann Tagartha: https://ec.europa.eu/jrc/en/eurl/feed-additives/evaluation-reports